Arne Falck

Arne Falck (1939–1982) var en norsk forfatter. Han var gift to ganger. Først med Lucie Paus Falck. De fikk fire barn: Wilhelm Falck, Henriette Falck, Kristin Falck og Erlend Falck. Senere ble han gift med forfatter Brett Borgen, datter av Johan Borgen.

 Privatliv 
Sammen med Brett Borgen stod Arne Falck opp mot marxistene i Den norske Forfatterforening. I 1973 tok de blant annet opp forslag om støtte til Aleksandr Isajevitsj Solzjenitsyn, men fikk forslaget avvist av styret. «I styret var det på det tidspunkt enighet om ikke å gjøre noe, fordi en støtte­resolusjon til Solzjenitsyn ville kunne tas til inntekt for en generell anti­kommunisme.»

På samme tid rettet han – sammen med sin kone og forfatteren André Bjerke – kritikk mot kameraderiet i norsk kulturliv, også det politisk motivert.

I en kronikk i VG 1. september 1975 beskrev Borgen og Falck – omtalt som «kulturlivets Bonnie & Clyde» –  hvordan oppdragene formidlet av Norsk Forfatter­sentrum overveiende gikk til personer som hadde de politisk korrekte oppfatningene.

 Bibliografi 
 Til gleden (1970) , Forlag: Gyldendal.
 WDTO (1971), Forlag: Gyldendal.
 Det skjønne skal frelse verden (1978), Et hefte utgitt av Atheneum forlag.
 Evelindes verden (1978)
 De vanvittige - en roman om kjærlighet (1979), Forlag:  Liberalt forskningsinstitutt 1979, innbundet, ISBN 9788250501966
 Vinden Leser. En bok for menneskebarn (1980), Illustratør: Svein Solem. Forlag:  Ansgar
 Fly, min elskede! (1981) , Forlag: Liberalt forskningsinstitutt, innbundet , ISBN 9788250502642
 Vannet og lyset : boken om Ninja (1981) , Illustratør: Svein Solem. Forlag: Ansgar

 Diskografi 
 Menneskedøgn (1972), Brett Borgen og Arne Falck. Vinyl LP utgitt av Sonet og Arne Bendiksen. Jazz, Funk / Soul, Non-Music. Spoken Word, Poetry

 Referanser 

Kategori:Norske forfattere